[ε]π ιερεως τεισυλ[ου του σωσικρατευς αρτα]μιτιου δωδεκαται εδοξε μαστροις και λινδιο[ις] [α]γησιτιμος τιμαχιδα λ[ινδοπολιτας ειπε επει το ιερο]ν τας αθανας τας λινδιας αρχαιοτατον τε και εντιμο[τα]τον υπαρχον πολλοις κ[αι καλοις αναθεμασι εκ παλαιοτ]ατων χρονων κεκοσμηται δια ταν τας θεου επιφανειαν συμβαινει δε των ανα[θεματων τα αρχαιοτατα μετα ταν ε]πιγραφαν δια τον χρονον εφθαρθαι τυχαι αγαθαι δεδοχθαι [μ]αστροις και λινδιοις κυρ[ωθεντος τουδε του ψαφισματος ελε]σθαι ανδρας δυο τοι δε αιρεθεντες κατασκευαξαντω σταλαν [λ]ιθου λαρτιου καθ α κα ο αρχ[ιτεκτων γραψηι και αναγραψαντ]ω εις αυταν τοδε το ψαφισμα αναγραψαντω δε εκ τε ταν [επ]ιστολαν και των χρηματ[ισμων και εκ των αλλων μαρτυρι]ων α κα ηι αρμοζοντα περι των αναθεματων και τας επιφανειας [τ]ας θεου ποιουμενοι ταν α[ναγραφαν παρεοντος και του γρ]αμματεως των μαστρων του νυν εν αρχαι εοντος τοι δε ιεροταμιαι τελεσαντω τοις αιρεθεισι [τελεσμα εις ταν κατασκευαν τα]ς σταλας και ταν αναγραφαν μη πλειον ου αποφαινεται πυργοτελης ο αρχιτεκτων δραχμαν διακοσιαν [αποδειξαντω δε τοπον εν] τωι ιερωι τας αθανας τας λινδιας εν ωι σταθησει α σταλα τοι επισταται εν τωι εισιοντι αγριανιωι. ο τι δε κα τις μη ποιησηι [τ]ων [εν τωιδε τωι] ψαφισματι γ[ε]γραμμενων αποτεισατω ιερας αθανας λινδιας δραχμας πεντακοσιας. αρεθεν θαρσαγορας στρατου λαδα[ρμιος και] τιμαχιδας αγησιτιμου λινδοπολιτας. τοιδε ανεθηκαν ται αθαναι λινδος φιαλαν αν ουδεις εδυνατο γνωμειν εκ τινος εστι εφ ας επεγεγραπτο λινδος αθαναι πολιαδι και διι πολιει ω[ς] ιστορει γοργων εν ται α ταν περι ροδου γορ[γ]οσθενης ο ιερευς τας αθανας εν ται ποτι ταν βουλαν επι[στ]ολαι ιεροβουλος ιερευς και αυτος υπαρχω[ν] εν ται ποτι τους μαστρους επιστολαι. ----- τελχεινες κροσον ον ουδεις εδυνατο επιγ[νωμειν εκ] τινος εστι εφ ου επεγεγραπτο τελχε[ιν]ες αθαναι πολιαδι και διι πολιει δεκαταν των εργων ως αποφαινεται γοργων εν ται α ταν περι ροδου γοργοσθενης εν ται επιστολα[ι] ιεροβουλος εν ται επιστολαι. ----- καδμος λεβητα χα[λ]κεον φοινικικοις γραμμασι επιγεγραμμενον ως ιστορει πολυζαλος εν ται δ ταν ιστοριαν. ----- μινως αργυρεον ποτηριον εφ ου επεγεγραπτο μινως αθαναι πολιαδι και διι πολιει ως φατι ξεναγορας εν ται α τας χρονικας συνταξιος γοργων εν ται α ταν περι ροδου γοργοσθενης εν ται επιστολαι ιεροβουλος εν ται επιστολαι. ----- ηρακλης γερρα δυο το μεν εν περιεσκυτωμενον το δε κατακεχαλκωμενον ων επι μεν του εσκυτωμενου επεγεγραπτο ηρακλης απο μεροπων ταν ε[υ]ρυπυλου επι δε του κατακεχαλκωμενου ταν λαομεδοντος ηρακλης απο τευκρων αθαναι πολιαδι και διι πολιει ως αποφαινεται ξεναγορας εν ται α τας χ[ρ]ονικας συνταξιος γοργων εν ται α ταν περι ροδου νικασυλος εν ται τας χρονικας συνταξιος ηγησιας εν τωι ροδου ενκωμιωι αιελουρος εν τωι περι του ποτι τους εξαγιαδας πολεμου φαεννος εν τωι περι λινδου γοργοσθενης εν ται επιστολαι ιεροβουλος εν ται επιστολαι. ----- τλαπολεμος φιαλαν εφ ας επεγεγραπτο τλαπολεμος αθαναι πολιαδι και διι πολιει ευχαν ως φατι γοργων εν ται α ταν περι ροδου γοργοσθενης εν ται επιστολαι [ι]εροβουλος εν ται επιστολαι. [-----] [ρησ]ος χρυσεον ποτηριον εφ [ου] επεγ[εγραπτο] [ ρησου] παραθηκα λαβετω ο[ς κα --------]α ------------ [----- ως απ]οφαι[νεται ο δεινα ------- ιερ]ων δε [------------] ταν περι ροδ[ου φατι μετ]α του [ποτηριου κ]αταθεσθαι αυτον και παιδα θραικα. ----- [τηλ]εφος φιαλαν χρυσομφαλον εφ ας επεγε[γρ]απτο τηλεφος αθαναι ιλατη[ρι]ον ως ο λυκιος απολλων ειπε. περι τουτων ιστ[ορ]ει ξεναγορας εν ται α τας χρονικας συνταξιος γοργων εν ται α ταν περι ροδου γοργοσθενης εν ται επιστολαι ιεροβουλος εν ται επ[ιστολαι]. ----- τοι μετα τλαπολεμου εις ιλιον [στρατευσα]μενοι ασπιδας εννη ενχειριδια [εννη κυνας] εννη κναμιδων ζευγη εννη ε[πεγεγραπτο] δε επι ταν ασπιδων τοι μετ[α τλαπολεμου] εις ιλιον στρατευσαμενοι τ[αι αθαναι ται] λινδιαι ακροθινια των εκ τρο[ιας ως φατι γορ]γων εν ται α ταν περι ροδου γ[οργοσθενης] εν ται επιστολαι ιεροβουλος [εν ται επιστολαι]. ----- μενελαος κυναν εφ ας επεγεγρ[απτο] μενελας ταν αλεξα[ν]δρου ως ι[στορει ξεναγο]ρας εν ται α τας χ[ρονικ]ας συντ[αξιος ηγησιας] εν τωι ροδου εγκωμιω[ι ε]υδημος εν τ[ωι] λινδιακωι γοργων εν ται α τα[ν] περι ροδου γοργοσθενης εν ται επιστολαι ιεροβουλος εν ται επιστολαι. θεοτιμος δε λεγει εν ται α ταν κατα αιελουρου αναθεμειν αυτον και εγχειριδιον. ----- ελενα ψελιων ζευγος εφ ων επεγεγραπτο ελενα αθαναι ως φατι γοργων εν ται α ταν περι ροδου γοργοσθενης ε[ν] ται επιστολαι ιεροβουλος εν ται επιστολαι. ----- κανωπος ο ενελαου κυβερνατας οιακας εφ ω[ν] επεγεγρα[π]το κανωπος ται αθαναιαι και ποτειδανι ως αποφαινεται ξεναγορας εν ται α τας χρονικας συνταξιος γοργων εν ται α ταν περι ροδου γοργοσθενης εν ται επισ[τ]ολαι ιεροβουλος εν ται επιστολαι. ----- μηριονης φαρετραν αργ[υ]ρεαν εφ ας επεγεγραπτο ηριονης μολου υιος α[κρο]θινια των εκ τροιας ως φατι γοργων εν ται [α τ]αν περι ροδου γοργοσθενης [εν] ται επιστολαι ιεροβουλος εν ται επιστολαι. ----- [τε]υκρος φαρετραν εφ ας επεγεγραπτο τευ[κρ]ος ταν πανδαρου ως ιστορει ξεναγορας εν ται α τας χρο[νικ]ας συντα[ξι]ος [γοργ]ων εν ται α ταν π[ερ]ι ρο[δου] γοργοσθενης εν ται επιστο[λαι ιερ]οβουλος εν ται επιστολαι. θεοτιμος δε [ε]ν [ται α τα]ν κατα αιελουρου φατι αναθεμειν αυτο[ν και το]ξον. ----- ταν φυλαν εκαστα πινακα [παναρχ]αικον εν ωι ην εζωγραφημενος φυλαρχος και δρομεις εννη παντες αρχαικως εχοντες τοις σχημασι ων εκαστου επεγεγραπτο τ[α]ι εικονι το ονομα κ[αι] επι μεν του ενος των π[ιν]α[κ]ων επεγεγραπτο αλιαδαν φυλα νικασ[ας αν]εθηκε ται λινδιαι αθαναι εφ ετερου δε νικας τοδ εστι σαμα των αυτοχθονων φυλα κρατησας αγλαιξε ταν θεον επι δε του τριτου τελχεινων φυλα νικως ανεθ[η]κεν αθαναι λυκωπαδας δε ο λυγκεως παις ελαμπαδαρχει. περι τουτων ιστορει γοργων εν ται α ταν περι ροδου ξεναγορας εν ται α τας χρονικας συνταξιος. ----- αρετακριτος και τοι υιοι εχινεαν α τον πυθμενα κρατηρος ειχε και επι μεν του χειλευς αυτας επεγεγρα[πτ]ο παλτου αδραστος εθηκε αθλον επ αιγιαλει επι δε του πυθμενος αρετος και παιδες αθαναιαι λινδιαι δεκαταν ναος τας εκ κρητας ως αποφαινεται ξεναγορας εν ται α τας χρονικα[ς] συνταξιος [γο]ργων εν ται β περι ρο[δου]. ----- λινδιων τοι μετα των παγκιος παιδων κυραναν οικιξαντες συν βαττωι 0[α]λλαδα και λεοντα υ[πο] ηρακλευς πνιγομ[ενον] ταυτα δ ην λωτ[ι]να εφ ων [ε]πεγ[ε]γρα[πτο] λινδιων τοι μ[ε]τα των παγκιος παιδων κυραναν κτισαντες συν βα[τ]τω[ι] αθαναιαι και ηρακλει [δ]εκα[ταν απο] λαιας αν ελ[α]βον α[πο σ]ων ως φατι ξεναγορας [ε]ν [ται α τας] χρονικας συνταξιος. ----- γοργω[ν -----------------] γοργ[ων -----------------] τοι μετα κλευβουλου στρατευσαντες εις λυκιαν ασπιδας οκτω και τωι αγαλματι στεφαναν χρυσεαν ως ιστορει τιμοκριτος εν ται α τας χρονικας συνταξιος πολυζαλος εν ται δ ταν ιστοριαν. ----- φασηλιται κρανη και δρεπανα εφ ων επεγεγραπτο φασηλιται απο σολυμων ται αθαναιαι ται λινδιαι λακιου του οικιστα αγευμενου ως αποφαινεται ξεναγορας εν ται α τας χρονικας συνταξιος. ----- γελωιοι κρατηρα μεγα[ν] ος ταυταν ειχε ταν επιγραφαν γελωιοι τα[ι] αθαναιαι ται πατρωιαι ακροθινιον εξ αριαιτου ως φατι ξεν[α]γορας εν ται α τας χρονικας συνταξιος. ----- αμφινομος και τοι υιοι βουν ξυλιναν και μοσχον εφ ων επεγεγραπτο αμφινομος και παιδες απ ευρυχορου συβαρειος ναος σωθεισας τανδ ανεθεν δεκαταν ως ιστορει γοργων εν ται β ταν περι ροδου ξεναγορας εν ται α τας χρονικας συνταξιος. ----- φαλαρις ο ακραγαντινων τυραννευσας κρατηρα ου ετετορευτο εν μεν τωι ετερωι μερει τιτανομαχια εν δε τωι ετερωι κρονος λαμβανων παρα ρεας τα τεκνα κ[α]ι κ[α]ταπεινων και επι μεν του χειλευς επεγε[γρ]αττο δαιδαλο[ς] εδωκε ξεινιον με κωκαλωι [επ]ι δε τας βασιος φαλαρις εξ ακραγαντος τα[ι λι]νδ[ι]αι αθαναι ως αποφαινεται ξεναγορας εν τ[αι] α τας χρονικας συνταξιος. ----- δεινομενης ο γελωνος και ιερωνος και θρασυβουλου και 0[ο]λυζαλου πατηρ λινδιος υπαρχων και συνοικιξα[ς] γελαν μετα αντιφαμου γοργονα κυπαρισσιναν [λ]ιθινον εχουσαν το προσωπον εφ ας επεγεγραπτο δεινομενης μολοσσου [ανεθηκ]ε ται αθαναιαι ται λινδιαι των εκ σικελιας [δεκατ]αν ως ιστορει ξενα[γ]ορας εν ται α τας χρονικ[ας συ]νταξιος. ----- αμασις αιγυπτιων βασιλευς θω[ρακ]α λινεον ου εκαστα [αρ]πεδονα ειχε στα[μον]ας τξ περι ου μ[αρτ]υρει ηροδοτος [ο θ]ουριος εν ται β ταν ιστο[ρι]α[ν πολυζαλος ε]ν ται δ ιερω[ν δε] ε[ν] ται [α ταν π]ερι ροδου φατι αναθεμειν α[υτον] [μετα του] θωρακος και αγαλματα χρυσεα [δυο] [αγελοχο]ς εν ται α τας χρονικας συντα[ξιος] [αρι]στιων εν τα[ι α τ]ας χρονικας συνταξιος αριστω[ν]υμος ε[ν] ται συναγωγαι τω[ν χ]ρονων ονομασ[τ]ος εν ται α τας χρονικας συνταξιος. ξεναγορας δε εν ται α και δ τας χρονικας συνταξιος λεγει μετα του θωρακος αναθεμειν αυτον και μετ[α] των δυο αγαλματων φιαλας δεκα επιγεγραφθαι δε επι τω[ν] αγαλματων στιχους δυο ων τον μεν ουτως εχειν αιγυπτου βασιλ[ευ]ς τηλεκλυτος ωπας αμασις τον δε ετερον επιγεγραφθαι δια των παρ αι[γ]υπτιοις καλουμενων ιερων γραμματων ιεροβουλος δε και αυτος λεγει εν ται ποτι τους μαστρους επιστολαι. ----- [ακρα]γαντινοι [παλ]λαδιον ου ην τα ακρωτηρ[ι]α ελε[φ]αν[τινα εφ ου επεγε]γραπτο ακραγαντ[ι]νοι τα[ι] α[θα]ναι [ται λινδιαι ακρο]θινιον εκ μινωιας ως αποφαινε[ται ξεναγορας εν] ται α τας χρονικας συνταξιος. ----- [πολλις --------]ευς θιας του τυραννευσαντος εν [συρακουσαις αγαλμ]ατα α εκαλειτο δαιδαλεια ε[φ] ων [επεγεγραπτο πολ]λις ο σωσιλα υιος αθανα[ι λι]νδι[αι ευχαν αυτος τ ηδ υ]ιω ταδε δαιδαλε εργ ανεθηκε [ως φατι ξεναγορας] εν ται α τας χρονικας συνταξιος. ----- [αρταφερνης ο στ]ραταγος του περσαν βασιλεως [δαρειου ενωτιδι]α και στρεπτον και τιαραν και ψε[λια και ακινακαν κα]ι αναξυριδας ως φατι ευδημος [εν τωι λινδιακωι μυ]ρων εν ται α του ροδου εγκωμιου τ[ι]μο[κριτος εν] ται α τας χρονικας συνταξιος. [ι]ερωνυμος δε αποφαινεται εν τωι α των ηλιακων μετα τουτων αναθεμειν αυτον και αρμαμαξαν περι ας λεγει και πολυζαλος εν ται δ ταν ιστοριαν και αριστιων εν ται α τας χρονικας συνταξιος ιερων εν ται α ταν περι ροδου. ----- σολεις φιαλαν α ειχε εμ μεσωι γοργονα τετορευμεναν επιχρυσον εφ ας επεγεγραπτο [σολεις] αθαναι λινδι[αι] δεκαταν και απαρχαν λαιας αν ελα[βο]ν μετα αμφ[ιλοχ]ου απο μεταβλυρεων και σπε--ων [ως] ιστορει ξεναγορας εν ται α τας χρονικας συντ[αξι]ος. ----- λινδιοι απο των εκ κρητας λαφυρων δεκαταν ταν τε χρυσεαν στεφαναν και τους ορμους και του αλλου κοσμου ον ειχε το αγαλμα κατεσκευαξαντο τον πλειστον ως αποφαινεται ξεναγορας εν ται δ τας χρονικας συνταξιος. ----- ο δαμος οις ετιμασε αυτον βασιλευς περσαν αρταξερξας στρεπτον χρυσ[εο]ν τιαραν ακιν[ακ]αν λιθοκολλον μαλα ποτ αυτωι ψελια χρυσεα λιθοκολλα τα παντ[α] αγοντα χρυσους χιλιους τριακοσιους εβδομ[α]κοντα πεντε και ταν βασιλικαν στολαν ως φατι εργ[ιας εν] ται γ βυβλωι ταν [ισ]τοριαν ζηνων εν ται [- τας χρ]ονικας συνταξιο[ς] τιμοκριτος εν ται β τας [χρονικα]ς συνταξιος ιε[ρ]ων εν ται γ τα[ν π]ερι ροδου αγ[εσ]τρατος εν ται β τας χρονικας [σ]υνταξιος. ----- λιν[διοι] χαριστηριον νικαν αγουσαν χρυσους [χιλιους] τριακοσιους ως ιστορει αγελοχος εν ται ι [τας χρ]ονικας συντα[ξι]ος. ----- [ο] δαμος ασπιδα κατα [χρησμον] προσαμαινοντα οτι ανατεθεισας ται αθαναι εσειται λυσις του τοκα ενεστακοτος ποτι πτολεμαιον τον φιλαδελφον πολεμο[υ] και εγενετο ως αποφαινε[ται τιμ]οκριτος [εν] ται δ τας χρονικας σ[υν]ταξιος. επ[ιγεγ]ραπται δε επι τας ασπιδος ο δαμος ο ροδιων αθαναι λιν[διαι κα]τα χρησμον. ----- βασιλευς αλεξαν[δ]ρος [β]ο[υκεφαλ]α εφ ων [ε]πιγεγραπται βασιλευς αλεξαν[δ]ρος μαχαι κρατησας δαρειον και κυριος γε[ν]ομενος τας ασιας εθυσε τ[α]ι αθαναι ται [λι]νδιαι κατα μαντειαν επ ιε[ρε]ως θευγεν[ε]υς του πιστοκρατευς. περι [τ]ουτων το[ι] λινδι[ων] χρηματισμοι περ[ι]εχοντι. αν[ε]θηκε δε και [ο]πλα εφ ων επιγεγραπται. ----- βασιλευς πτ[ολ]εμαιος προμετωπιδια βοων εικοσι εφ ων ε[πιγ]εγραπται βασιλευς πτολεμαιος εθυσε αθα[ν]αι λινδιαι επ ιερεως αθ[α]να του αθαναγορα ως μα[ρτ]υρου[ν]τι τοι λινδ[ι]ων χρηματισμοι. ----- βασιλευ[ς] πυρρο[ς] βουκ[ε]φαλα και οπλα οις αυτο[ς ε]χ[ρ]ειτο εν τοις κινδυ[ν]οι[ς] ανε[θηκε] κατα ταν εκ δωδωνας μαντειαν ως περιεχοντι τοι λινδιων χρηματισμοι και [ι]στορει ζηνων [ε]ν ται β τας χρονικας συνταξ[ι]ος αγελοχο[ς] [ε]ν ται β τας χρονικα[ς] συνταξιος αγεστρατος εν ται β [τ]ας χρονικ[α]ς συνταξιος. επιγε[γραπ]ται δ[ε] επι των οπλων. ----- βα[σ]ιλευ[ς ι]ερω[ν] οπλα οις αυτος εχρε[ιτ]ο ως μαρ[τυρο]υντι τοι λι[ν]διων χρη[μ]ατισμοι και ισ[τορει] αγε[στ]ρατος εν ται β τας χρον[ι]κας συν[ταξιος] -----ς εν τοις χρονοις. επιγεγρα[π]τα[ι] δε επι τω[ν] ο[πλω]ν β[ασ]ιλε[υς] ιερων ιεροκλευς αθαναι λι[νδιαι]. ----- [βα]σιλευ[ς] φιλιππος πελτας δεκα σαρισας δ[εκ]α π[ερικεφαλ]αιας [δε]κα [ε]φ ων ε[π]ιγεγραπται βα[σ]ιλευ[ς] [μακεδ]ο[ν]ω[ν] φιλιππο[ς] βασι[λ]εως δημ[ητρι]ου νικασας δα[ρ]δ[ανι]ου[ς και μαιδους αθαναι λ]ινδιαι [ως μαρτυρουντι τοι λιν]διων χρ[ημ]α[τι]σ[μ]οι. επιφανειαι. δαρειου του περσαν βασιλεως επι καταδουλωσει τας ελλαδος εκπεμψαντος μεγαλας δυναμεις ο ναυτικος αυτου στολος ταυται ποτεπελασε πραται ταν νασων. καταπλαγεντων δε των κατα ταν χωραν ταν εφοδον των περσαν και συνφυγοντων μεν ες παντα τα οχυρωματα των πλειστων δε ες λινδον αθροισθεντων ποθεδρευσαντες επολιορκευν αυτους τοι βαρβαροι εστε ου δια ταν σπανιν του υδατος τοι λινδιοι θλιβομενοι διενοευντο παραδιδομειν τοις εναντιοις ταν πολιν. καθ ον δη χρονον α μεν θεος ενι των αρχοντων επιστασα καθ υπνον παρεκαλει θαρσειν ως αυτα παρα του πατρος αιτησευμενα το κατεπειγον αυτους υδωρ ο δε ταν οψιν ιδων αναγγειλε τοις πολιταις ταν ποτιταξιν τας αθανας. οι δε εξεταξαντες οτι εις πεντε αμερας μο[νο]ν εχοντι διαρκευν επι τοσαυτας μο[νο]ν αιτησαντο παρα των βαρβαρων τας ανοχας λεγοντες απεσταλκειν ταν αθαναν ποτι τον αυτας πατερα περι βοαθειας και ει κα μη παραγενηται κατα τον ωρισμενον χρονον παραδωσειν εφασαν αυτοις ταν πολιν. δατις δε ο δαρειου ναυαρχος παραχρημα μεν ακουσας εγελασε επει δε εν ται εχομεναι αμεραι γνοφ[ο]υ μειζονος περι ταν ακροπολιν συσσταντος και πολλου καταραγεν[τ]ος ομβρου κατα μεσον ο[υ]τως παραδοξως τοι μεν πολιορκευμενοι δαψιλες εσχον υδωρ α δε περσικα δυναμις εσπανιζε καταπλαγεις ο βαρβα[ρος] ταν τας θεου επιφανειαν κα[ι αφελ]ομενος αυτου τον περι τ[ο σ]ωμα κοσμον εισεπεμψε ανα[θ]ε[μ]ειν τον τε φαρεον και σ[τ]ρε[πτ]ον και ψελια ποτι δε τουτοις τιαραν τε και ακινακαν ετι δε αρμαμαξαν α προτερον μεν διεσωιζετο επι δε του ιερεως του αλιου ευκλευς του αστυανακτιδα εμπυρισθεντος του ναου κατεκαυσθη μετα των πλειστων αναθεματων. αυτος δ[ε] ο δατις ανεζευξε επι τας προκειμε[ν]ας πραξεις φιλιαν ποτι τους πολιορ[κ]ηθεντας συνθεμενος και ποταποφω[νη]σας οτι τους ανθρωπους τουτους θεοι φυλασσουσι. περι τουτων αποφαινεται ευδημος εν τωι λινδιακωι εργιας εν ται δ ταν ιστοριαν πολυζαλος εν ται δ ταν ιστοριαν ιερωνυμος εν τωι β των ηλιακων μυρων εν τωι α του ροδου εγκωμιου τιμοκριτος εν ται α τας χρονικας συνταξιος ιερων εν ται α ταν περι ροδου. ξεναγορας δε λεγει εν ται δ τας χρονικας συνταξιος ταν μεν επιφανειαν γεγονειν μαρδονιου μεντοι εξαποσταλεντος υπο δατιος. λεγει δε περ[ι] τας επιφανειας και αριστιων εν [τα]ι α [τ]ας χρονικας συνταξιος. ----- ετερα. επ ιερεως του αλιου πυθαννα του αρχιπολιος εν λινδωι συνκατακλαιχθεις τις λαθραι νυκτος αυτον απεκρεμασε εκ των αντηριδων ταν κατα νωτου του αγαλματος ποτηρεισμενων τωι τοιχωι και λινδιων δηλομενων εις δελφους αποστειλαι και διερωτασαι περι του συ[μ]βεβακοτος τι δει ποιειν α θεος επιστασα τωι ιερει καθ υπνον ποτεταξε ησυχιαν εχειν περι αυτας τας δε οροφας γυμνωσαι το επανω του αγαλματος μερος και εασαι ουτως εστε κα τρεις αλ[ι]οι γενωνται και τοις του πατρος αγνισθηι λου[τ]ροις επειτα ταν μεν στεγαν παλιν επισκευαξαι καθαπερ ην προτερον τον δε ναον καθαραντα τοις νομιζομενοις θυειν κατα τα πατρια διι --σ--ιλλλιο[-----] μαστροις του ιερεως και [----] αφ-λ--των τας οροφ[ας ----] ον μερος ---λθερους[----] τα----λ[-----------] οι[--------------] [---------------] -ο--------- τας επιφανειας [--] του[--------]ο[---]τα [------]αν-- ευδημος εν τω[ι] λινδιακωι τιμοκριτος εν ται τας χρονικας συνταξιο[ς] ξεναγορας εν ται [-] τας χρονικ[ας σ]υνταξιος ονομασστος εν ται β τας χρονικας συνταξιος αριστων[υ]μος εν ται συνα[γω]γαι των χρονων. ----- αλλα. πολιορκευμενας υπο δημητριου τας πολιος εδοξε [κα]λλικλης ο εεικως εκ τας ιερατειας τας αθανας τας λινδιας ετι διατριβω[ν] εν λινδωι επιστασαν αυτωι καθ υπνον ταν θεον ποτιτασσειν απαγγειλαι ενι των πρυτανιων αναξιπολει οπως γραψηι ποτι βασιλη πτολεμα[ι]ον και παρακαληι βοαθειν ται πολει ως [α]γησευμενας αυτας και νικαν και κρατος παρασκευαξευσας ει δε κα μητ αυτος απαγγειληι ποτι τον πρυτανιν μητε εκηνος γραψηι τωι πτολεμαιωι μεταμελησειν αυτοις. το μεν ουν πρατον ιδων ταν οψιν ο καλλικλης ησυχιαν ειχε επει δ[ε π]ολλα[κ]ις το αυτο συ[ν]εβαι[ν]ε συνεχως γαρ εξ [ν]υκτας εφισταμενα ταν αυτα[ν] εποιειτο ποτιταξιν ο [μ]εν καλλικ[λης π]αραγενομενος ει[ς] ταν πολιν τοις τε βουλευταις διαγησατο ταυτα και τωι αναξιπολει διεσαφησ[ε]. οι δε βου[λε]υ[τ]αι [τ]ον α[ναξιπ]ολι[ν απεστειλ]α[ν] ποτι τον πτολεμαιον το[----------] [--------------------] μετα[------------------] πολλο--ο[---------]ο-οτι[---] [--------------------].
Rhodos Isl. — Lindos — 99 BC
 99 BC